S-180/2017

Mál þetta, sem dómtekið var 20. júní sl., höfðaði lögreglustjórinn á höfuðborgarsvæðinu með ákæru 16. maí 2017 á hendur ákærða, X, kt. [...], [...], [...];

„fyrir eftirtalda þjófnaði:

1. Með því að hafa sunnudaginn 12. febrúar 2017 stolið fimm hörðum diskum að samtals söluverðmæti kr. 74.975 í verslun Elko að Fiskislóð í Reykjavík. [---]

2. Með því að hafa mánudaginn 6. febrúar 2017 stolið fjórum hörðum diskum að samtals söluverðmæti 76.980 kr. í verslun Elko að Fiskislóð í Reykjavík. [---]

3. Með því að hafa sunnudaginn 12. febrúar 2017 stolið fjórum HDMI snúrum að samtals söluverðmæti 9.980 kr. í verslun Elko í Skeifunni í Reykjavík. [---]

4. Með því að hafa laugardaginn 18. febrúar 2017 stolið 8 ilmvatnsglösum að samtals söluverðmæti 63.612 kr. í verslun Lyfju að Garðatorgi í Garðabæ. [---]

Í málinu gerir A, fyrir hönd Lyfju hf., kröfu um að ákærði greiði kr. 63.612 auk vaxta samkvæmt 1. mgr. 8. gr. vaxtalaga nr. 38/2001 frá 18. febrúar 2017 þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. sömu laga frá þeim degi til greiðsludags.

5. Með því að hafa fimmtudaginn 22. desember 2016 stolið fjórum hörðum diskum að samtals söluverðmæti 79.180 kr. í verslun Elko í Skógarlind í Kópavogi. [---]

6. Með því að hafa laugardaginn 25. mars 2017 stolið 19 ilmvatnsglösum að samtals söluverðmæti 158.081 kr. í verslun Lyfju að Smáratorgi í Kópavogi. [---]

Í málinu gerir A, fyrir hönd Lyfju hf., kröfu um að ákærði greiði kr. 158.081 auk vaxta samkvæmt 1. mgr. 8. gr. vaxtalaga nr. 38/2001 frá 25. mars 2017 þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. sömu laga frá þeim degi til greiðsludags.“

Brot ákærða eru í ákæru talin varða við 244. gr. almennra hegningarlaga nr. 19/1940. Kröfur ákæruvalds í málinu eru þær að ákærði verði dæmdur til refsingar og greiðslu alls sakarkostnaðar.

Kröfur ákærða:

Ákærði krefst þess í málinu að honum verði gerð sú vægasta refsing sem lög frekast heimila. Ákærði hefur samþykkt bótakröfu kröfuhafa.

I

Við þingfestingu málsins 20. júní sl. kom ákærði fyrir dóm og játaði sök. Þá samþykkti hann bótakröfu kröfuhafa, Lyfju hf.

Í ljósi játningar ákærða ákvað dómari að fara með málið samkvæmt 164. gr. laga nr. 88/2008 um meðferð sakamála. Var málið því tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

II

Ákærði játar sök í málinu. Að mati dómara samrýmist játning hans framlögðum gögnum. Brot ákærða teljast því sönnuð og eru þau réttilega heimfærð til refsiákvæða í ákæru.

Sakaferill ákærða hefur engin áhrif á ákvörðun refsingar hans nú. Játningu ákærða ber að virða honum til málsbóta. Samkvæmt því og að brotum ákærða virtum þykir refsing hans hæfilega ákveðin fangelsi í tvo mánuði. Eftir atvikum þykir rétt að fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Á grundvelli samþykkis ákærða verður hann dæmdur til þess að greiða kröfuhafa Lyfju hf. 221.693 krónur, auk vaxta og dráttarvaxta svo sem nánar greinir í dómsorði.

Engan sakarkostnað leiddi af rannsókn málsins og rekstri þess hér fyrir dómi.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, X, sæti fangelsi í tvo mánuði en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði Lyfju hf. 221.693 krónur ásamt vöxtum samkvæmt 8. gr. laga nr. 38/2001 um vexti og verðtryggingu af 63.612 krónum frá 18. febrúar 2017 til 25. mars 2017, en af 221.693 krónum frá þeim degi til 5. maí 2017, en af 158.081 krónu frá þeim degi til 14. júlí 2017. Þá greiði ákærði Lyfju hf. enn fremur dráttarvexti samkvæmt 1. mgr. 6. gr. laga nr. 38/2001 af 63.612 krónum frá 5. maí 2017 til 14. júlí 2017 en af 221.693 krónum frá þeim degi til greiðsludags.

K-kk-nf H-kk-nf